
În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.7/2003 privind utilizarea în scopuri exclusiv paşnice a energiei nucleare primit cu adresa nr.157 din 4 martie 2003.

PREŞEDINTE,

István Antal

RAPORT

la proiectul de Lege pentru aprobarea Ordonanţei Guvernului nr.7/2003 privind utilizarea în scopuri

 exclusiv paşnice a energiei nucleare



1. Comisia pentru industrii şi servicii a fost sesizată în fond cu proiectul de Lege pentru aprobarea Ordonanţei Guvernului nr.7/2003 privind utilizarea în scopuri exclusiv paşnice a energiei nucleare.
Proiectul de Lege pentru aprobarea Ordonanţei Guvernului nr.7/2003 privind utilizarea în scopuri exclusiv paşnice a energiei nucleare, a fost avizat favorabil de Consiliul Legislativ cu nr.88/20.01.2003.

Proiectul de Lege pentru aprobarea Ordonanţei Guvernului nr.7/2003 privind utilizarea în scopuri exclusiv paşnice a energiei nucleare a fost avizat favorabil de Comisia juridică, de disciplină şi imunităţi cu nr.157/11.03.2003, de Comisia pentru administraţie publică, amenajarea teritoriului şi echilibru ecologic, cu nr.1185/12.03.2003, şi de Comisia pentru învăţământ, ştiinţă, tineret şi sport, cu nr.47/20.03.2003.



Legea nr. 61/1974 cu privire la desfăşurarea activităţilor în domeniul nuclear din România, a fost abrogată parţial odată cu  promovarea Legii nr.111/1996 privind desfăşurarea în siguranţă a activităţilor nucleare, care acoperă numai acele prevederi referitoare la reglementarea, controlul şi autorizarea activităţilor nucleare, care revin  Comisiei Naţionale pentru Controlul Activităţilor Nucleare, pentru a permite ca, printr-o lege separată să se acopere reglementările cu privire la promovarea activităţilor nucleare. Această separare a atribuţiilor de control de cele de promovare a fost necesară pentru a fi în acord cu practica internaţională, în speţă cu standardele Agenţiei Internaţionale pentru Energie Atomică. România, ca membră cu drepturi depline AIEA, din anul 1957, a contribuit la elaborarea standardelor agenţiei şi ca atare a prevăzut prin Legea nr.111/1996  un organism de reglementare cu atribuţii care permit obiectivitatea actului decizional.

Proiectul de lege pentru aprobarea Ordonanţei Guvernului nr.7/2003 privind utilizarea în scopuri exclusiv paşnice a energiei nucleare, are ca scop reglementarea promovării activităţilor nucleare şi stabilirea atribuţiilor pentru Agenţia Naţională pentru Energie Atomică, care s-a creat în 1994 şi funcţionează ca direcţie specializată în cadrul Ministerului  Educaţiei şi Cercetării, dar şi crearea Consiliului Naţional pentru Energie Nucleară. Prin această lege se va reglementa integral domeniul nuclear, similar cu practica majorităţii ţărilor care utilizează energia nucleară în scopuri paşnice, iar Legea nr.61/1974 se abrogă.  

Amendamentele aprobate de comisie urmăresc corelarea cu terminologia introdusă prin Legea nr.111/1996, cu modificările şi completările aduse în 2003, şi, la propunerea Guvernului, se constituie un singur organism în domeniul promovării activităţilor nucleare, Agenţia Nucleară, prin reorganizarea Agenţiei  Naţionale  pentru  Energie Atomică. Agenţia Nucleară va funcţiona ca organ de specialitate al administraţiei publice centrale, cu personalitate juridică, în subordinea primului-ministru. 


Agenţia Nucleară preia toate atribuţiile propuse în ordonanţă pentru Consiliul Naţional pentru Energie Nucleară, devenind un organism funcţional şi operaţional la nivelul de decizie corespunzător. Astfel, are ca principală atribuţie elaborarea Strategiei de dezvoltare a domeniului nuclear şi a politicilor în domeniu, în scopul promovării activităţilor nucleare şi asigurării de asistenţă tehnică de specialitate Guvernului. 

Resursele financiare sunt prevăzute astfel încât să acopere toate categoriile de cheltuieli necesare finanţării activităţilor privind funcţionarea agenţiei pentru îndeplinirea atribuţiilor ce îi revin.



Constituirea acestei agenţii se justifică prin faptul că aplicarea programului nuclear naţional este prioritar în economie,  finalizarea Unităţii 2 de la Cernavodă fiind una din cele mai importante opţiuni în domeniul nuclear. 

In acord cu Decizia Consiliului European nr.1999/175/EURATOM de adoptarea unui program de cercetare şi perfecţionare în domeniul energiei nucleare, această agenţie va avea rolul de a elabora şi monitoriza implementarea acestui program. De asemenea, va răspunde de  cooperările internaţionale cu AIEA şi cu alte organisme în domeniu, în scopul promovării energiei nucleare în acord cu dezvoltarea durabilă a societăţii. In acest sens, Agenţia Nucleară va aproba şi Strategia naţională în domeniul gestionării deşeurilor radioactive şi a combustibilului nuclear uzat, care va fi componentă a Strategiei de dezvoltare a domeniului nuclear. 

2. În raport de obiectul şi conţinutul său, proiectul de lege face parte din categoria legilor ordinare.

3. Proiectul de lege a fost examinat în şedinţa comisiei din data de 6 mai 2003. La dezbaterile comisiei au participat invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Educaţiei şi Cercetării-ANEA.

4. La lucrările comisiei au fost prezenţi 24 de deputaţi din totalul de 26 membri ai comisiei.

Raportul asupra proiectului de Lege pentru aprobarea Ordonanţei Guvernului nr.7/2003 privind utilizarea în scopuri exclusiv paşnice a energiei nucleare, a fost adoptat în unanimitate de către deputaţii prezenţi la lucrări.

5. Proiectul de lege a fost adoptat de Senat in şedinţa din 20 februarie 2003.

În urma dezbaterilor, Comisia pentru industrii şi servicii propune plenului Camerei Deputaţilor, adoptarea proiectului de lege cu amendamente admise.

A M E N D A M E N T E    A D M I S E

În urma dezbaterii în comisie, proiectul de lege se aprobă cu următoarele amendamente:

	Nr.

crt.
	Text iniţial


	Text propus de Comisie

(autorul amendamentului)
	Motivare

	0
	1
	2
	3

	1.
	Titlul Legii

Lege pentru aprobarea Ordonanţei Guvernului nr.7/2003 privind utilizarea în scopuri 

exclusiv paşnice a energiei nucleare


	Nemodificat
	

	2.
	Articol unic - Se aprobă Ordonanţa Guvernului nr. 7 din 30 ianuarie 2003 privind utilizarea în scopuri exclusiv paşnice a energiei nucleare, adoptată în temeiul art.1 pct.V.4 din Legea nr.680/2002 privind abilitatea Guvernului de a emite ordonanţe, publicată în Monitorul Oficial al României, Partea I, nr.59 din 1 februarie 2003, cu următoarele modificări şi completări:  
	Art.I - Se aprobă Ordonanţa Guvernului nr. 7 din 30 ianuarie 2003 privind utilizarea în scopuri exclusiv paşnice a energiei nucleare, adoptată în temeiul art.1 pct.V.4 din Legea nr.680/2002 privind abilitatea Guvernului de a emite ordonanţe, publicată în Monitorul Oficial al României, Partea I, nr.59 din 1 februarie 2003, cu următoarele modificări şi completări:


	Se propune art.II care cuprinde dispoziţia de republicare.

	3.
	Titlul Ordonanţei

Ordonanţă privind utilizarea în scopuri 

exclusiv paşnice a energiei nucleare


	Nemodificat


	


	0
	1
	2
	3

	4. 
	CAPITOLUL I

Dispoziţii generale


	Nemodificat
	

	5. 
	Art. 1. – Promovarea şi utilizarea energiei nucleare în scopuri exclusiv paşnice constituie priorităţi naţionale în contextul aplicării programelor de dezvoltare durabilă a societăţii. Activităţile din domeniul nuclear se desfăşoară cu respectarea standardelor de securitate nucleară în vederea asigurării unei protecţii corespunzătoare a personalului de exploatare, populaţiei, proprietăţii şi a mediului.


	Nemodificat
	

	6. 
	Art. 2. - Obiectul prezentei ordonanţe îl constituie promovarea şi organizarea activităţilor în domeniul nuclear pentru asigurarea resurselor de energie nucleară, progreselor ştiinţei şi tehnologiei, prin încurajarea cercetării, dezvoltării şi utilizării aplicaţiilor nucleare în scopuri paşnice. 


	1.Articolul 2 va avea următorul cuprins:

Art. 2. – Obiectul prezentei ordonanţe îl constituie promovarea şi organizarea activităţilor din domeniul nuclear pentru asigurarea resurselor de energie nucleară, prin stimularea cercetării, dezvoltării şi utilizării aplicaţiilor nucleare în scopuri paşnice. 

Dep.Ioan Bivolaru

Dep.Sandu Ion Florentin


	Pentru folosirea termenilor uzuali şi pentru claritate.

	7. 
	Art. 3. - Sunt supuse prevederilor prezentei ordonanţe următoarele activităţi din domeniul nuclear:

a) cercetarea ştiinţifică şi dezvoltarea tehnologică în domeniul energiei nucleare;

b) cercetarea, experimentarea, proiectarea, amplasarea, construirea, montajul, punerea în funcţiune,      exploatarea, modificarea, importul, exportul, conservarea şi dezafectarea obiectivelor şi instalaţiilor      nucleare; 

c) prospectarea, exploatarea şi prepararea minereurilor de uraniu şi toriu pentru obţinerea concentratului      tehnic; 

d) conservarea şi închiderea minelor de uraniu, dezafectarea haldelor şi depozitelor de steril cu conţinut scăzut de uraniu; 

e) producerea, furnizarea, tratarea, utilizarea, depozitarea intermediară sau finală, transportul, tranzitul,      importul şi exportul materialelor nucleare şi radioactive, inclusiv al combustibilului nuclear proaspăt, al apei grele şi al tritiului;

f) colectarea, tratarea, prelucrarea, transportul, depozitarea intermediară şi finală a deşeurilor radioactive şi a combustibilului nuclear uzat;

g) evidenţa şi controlul materialelor radioactive şi al instalaţiilor nucleare, inclusiv al materialelor de interes nuclear, aflate pe teritoriul României; 

h) protecţia fizică a obiectivelor şi instalaţiilor nucleare; 

i) asigurarea calităţii, securităţii nucleare, radioprotecţiei şi protecţiei populaţiei, mediului înconjurător şi a      proprietăţii; 

j) managementul urgenţei nucleare şi/sau radiologice în interiorul şi/sau în afara unui obiectiv nuclear sau unei instalaţii nucleare, inclusiv pregătirea şi specializarea permanentă a personalului implicat; 

k) informarea şi educarea populaţiei şi dezvoltarea relaţiilor cu mass-media privind desfăşurarea activităţilor nucleare în scopuri paşnice; 

l) cercetarea ştiinţifică în scopul aplicării tehnicilor şi tehnologiilor nucleare în economie şi în viaţa socială; 

m) elaborarea reglementărilor la nivel naţional în domeniul nuclear;

n) dezvoltarea relaţiilor de cooperare internaţională privind proiectele şi/sau programele nucleare;

o) asigurarea pentru incidente şi accidente nucleare şi evaluarea daunelor în caz de accident nuclear şi/sau urgenţă radiologică; 

p) producerea, furnizarea, tratarea, utilizarea, depozitarea intermediară sau finală, transportul, tranzitul, importul şi exportul dispozitivelor generatoare de radiaţii, al surselor radioactive deschise şi închise.
	2.Articolul 3 va avea următorul cuprins:

Art. 3. – Activităţile din domeniul nuclear supuse prevederilor prezentei ordonanţe sunt următoarele:

Nemodificat

b) cercetarea, experimentarea, proiectarea, amplasarea, construcţia, montajul, punerea în funcţiune,      exploatarea, modificarea, importul, exportul, conservarea şi dezafectarea instalaţiilor      nucleare şi radiologice;

c) prospectarea, explorarea, exploatarea şi prepararea minereurilor de uraniu şi toriu pentru obţinerea concentratului      tehnic; 

Nemodificat

e) producerea, furnizarea, tratarea, prelucrarea, utilizarea, depozitarea,  transportul, tranzitul,      importul şi exportul materialelor nucleare şi radioactive, inclusiv ale combustibilului nuclear,  apei grele şi tritiului;

f) colectarea, tratarea, condiţionarea, transportul, depozitarea temporară şi definitivă a deşeurilor radioactive şi a combustibilului nuclear uzat; 

g) evidenţa şi controlul materialelor nucleare şi radioactive, instalaţiilor nucleare şi radiologice, inclusiv ale materialelor de interes nuclear, aflate pe teritoriul României; 

h) protecţia fizică a instalaţiilor nucleare şi radiologice; 

i) managementul calităţii, securitatea nucleară, protecţia împotriva radiaţiilor ionizante a personalului expus profesional, a populaţiei, mediului şi a proprietăţii; 

j) managementul accidentului nuclear şi/sau urgenţei radiologice în interiorul şi/sau în afara unei instalaţii nucleare sau radiologice, inclusiv pregătirea şi specializarea permanentă a personalului implicat; 

Nemodificat

Nemodifica

Nemodificat

Nemodificat

Nemodificat

p) producerea, furnizarea, tratarea, utilizarea, depozitarea temporară sau definitivă, după caz, transportul, tranzitul, importul şi exportul dispozitivelor generatoare de radiaţii, al surselor radioactive deschise şi închise. 

Dep.Ioan Bivolaru

Dep.Florentin Ion Sandu


	Pentru claritate şi corelare cu art.2 din Legea nr.111/1996 cu modificările şi completările ulterioare.

In acord cu art.6b din Legea nr.61/1974 explorarea este o activitate de sine stătătoare   pe baza căreia se decide trecerea sau nu în fază de exploatare.

In acord cu art.40 din Legea nr.111/1996 cu modificările şi completările ulterioare şi cu lit.o a acestui articol.

	8. 
	CAPITOLUL II

Desfăşurarea activităţilor nucleare


	Nemodificat
	

	9. 
	Art. 4. - Activităţile prevăzute la art. 3 sunt activităţi de interes naţional şi pot fi desfăşurate numai de agenţi economici autorizaţi în conformitate cu reglementările naţionale şi normele internaţionale din domeniul nuclear. 


	3.Articolul 4 va avea următorul cuprins:

Art. 4. – Activităţile prevăzute la art. 3 sunt activităţi de interes naţional şi pot fi desfăşurate numai în conformitate cu reglementările naţionale şi cu acordurile internaţionale la care România este parte.

Dep.Ioan Bivolaru


	Pentru a preciza reglementările în baza cărora se pot desfăşura activităţile nucleare.

	10. 
	Art. 5. – Amplasamentul, construcţia, transferul de proprietate şi dezafectarea reactoarelor nucleare de putere şi de cercetare, precum şi a depozitelor finale de deşeuri radioactive şi combustibil nuclear uzat se aprobă prin hotărâre a Guvernului. 


	4.Articolul 5 va avea următorul cuprins:

Art. 5. – Amplasarea, construcţia, transferul de proprietate şi dezafectarea reactoarelor nucleare de putere şi de cercetare, precum şi a depozitelor definitive de deşeuri radioactive şi combustibil nuclear uzat se aprobă prin hotărâre a Guvernului.

Dep.Ioan Bivolaru


	In acord cu art.2 din Legea nr.111/1996 cu modificările şi completările ulterioare.

	11. 
	CAPITOLUL III

Planul nuclear naţional


	Nemodificat
	

	12. 
	Art. 6. – În România activităţile din domeniul nuclear se desfăşoară conform Planului nuclear naţional, denumit în continuare PNN, elaborat în baza Strategiei de dezvoltare a domeniului nuclear şi a Planului de acţiune. 


	Nemodificat
	

	13. 
	
	5.După articolul 6, se introduce articolul 61, cu următorul cuprins:

Art.  61. – In vederea armonizării politicilor în domeniul nuclear şi monitorizării implementării PNN se înfiinţează Agenţia Nucleară prin reorganizarea Agenţiei Naţionale pentru Energie Atomică din cadrul Ministerului Educaţiei şi Cercetării.


	Pentru a permite aplicarea Strategiei de dezvoltare a domeniului nuclear şi a Planului de acţiune, precum şi a PNN, actuala Agenţie Naţională pentru Energie Atomică trebuie să aibă un nivel corespunzător de decizie.

	14. 
	Art. 7. - Agenţia Naţională pentru Energie Atomică, denumită în continuare ANEA, funcţionează ca direcţie generală specializată în cadrul Ministerului Educaţiei şi Cercetării, elaborează PNN, strategia si planul de acţiuni, cu consultarea ministerelor, a altor organe ale administraţiei publice centrale şi locale, a agenţilor economici care au responsabilităţi şi activează în domeniul nuclear, precum şi a asociaţiilor profesionale din domeniu. 


	6.Articolul 7 va avea următorul cuprins:

Art. 7. – Agenţia Nucleară, denumită în continuare AN, elaborează Strategia de dezvoltare a domeniului nuclear, Planul de acţiune şi PNN, cu consultarea ministerelor, a altor organe ale administraţiei publice centrale şi locale, a agenţilor economici care au responsabilităţi şi activează în domeniul nuclear, precum şi a asociaţiilor profesionale din domeniu. 

Dep.Ioan Bivolaru
	In acord cu art.61 şi pentru a preciza toate documentelor elaborate de AN.

	15. 
	Art. 8. - (1) PNN este instrumentul prin care statul realizează politica generală pe termen lung în domeniul utilizării paşnice a energiei nucleare şi a tehnicilor şi tehnologiilor nucleare în economie şi viaţa socială, în scopul dezvoltării durabile a societăţii. 

(2) PNN cuprinde politicile şi obiectivele referitoare la promovarea şi organizarea activităţilor în domeniul nuclear. 
	Nemodificat

7.Aliniatul 2 al articolului 8 va avea următorul cuprins:

 (2) PNN cuprinde politicile şi obiectivele referitoare la promovarea şi organizarea activităţilor din domeniul nuclear.


	Pentru consecvenţa termenilor.

	16. 
	Art. 9. - Strategia energetică nucleară se elaborează de Ministerul Industriei şi Resurselor şi este componentă a Strategiei de dezvoltare a domeniului nuclear şi a Planului de acţiune, aprobată prin hotărâre a Guvernului. 


	Nemodificat
	

	17. 
	Art. 10. - (1) Implementarea PNN se face pe baza unor programe sectoriale pe termen scurt, mediu şi lung. 

(2) Programele sectoriale privind dezvoltarea şi aplicarea tehnicilor şi tehnologiilor nucleare în alte domenii ale economiei şi vieţii sociale sunt elaborate şi administrate de ministerele cu activităţi specifice şi responsabilităţi în domeniu. 


	Nemodificat

8. Aliniatul (2) al articolului 10 va avea următorul cuprins:

(2) Programele sectoriale privind dezvoltarea şi aplicarea tehnicilor şi tehnologiilor nucleare în diverse domenii ale economiei şi vieţii sociale sunt elaborate şi administrate de ministerele cu activităţi specifice şi responsabilităţi în domeniul respectiv. 


	Pentru claritate.

	18. 
	CAPITOLUL IV

Coordonarea naţională şi cooperarea internaţională


	Nemodificat
	

	19. 
	Art. 11. - (1) ANEA coordonează promovarea activităţilor nucleare în România, pe baza PNN, cu consultarea ministerelor, a altor organe ale administraţiei publice centrale şi locale, a agenţilor economici care au responsabilităţi şi activează în domeniul nuclear, precum şi a asociaţiilor profesionale din domeniu. 

(2) ANEA asigură stimularea dezvoltării parteneriatului internaţional prin colaborarea cu Agenţia Internaţională pentru Energie Atomică, cu sediul la Viena, denumită în continuare AIEA, şi cu alte organizaţii internaţionale sau regionale de profil, precum şi încheierea de acorduri şi contracte de cercetare-dezvoltare, de asistenţă     tehnică, de expertiză, de specializare a personalului, cu consultarea ministerelor cu activităţi specifice şi responsabilităţi în domeniul nuclear. 

(3) ANEA promovează participarea agenţilor economici din domeniul nuclear la activităţile pe profilul de activitate şi la cele care se desfăşoară sub egida AIEA. 


	9. Articolul 11 va avea următorul cuprins:

Art. 11. - (1) AN coordonează promovarea activităţilor nucleare în România, pe baza Strategiei de dezvoltare a domeniului nuclear, a Planului de acţiune şi a PNN. 

(2) AN asigură stimularea dezvoltării parteneriatului internaţional prin colaborarea cu Agenţia Internaţională pentru Energie Atomică, cu sediul la Viena, denumită în continuare AIEA, şi cu alte organizaţii internaţionale sau regionale de profil, precum şi încheierea de acorduri şi contracte de cercetare-dezvoltare, de asistenţă     tehnică, de expertiză, de specializare a personalului, cu consultarea ministerelor cu activităţi specifice şi responsabilităţi în domeniul nuclear. 

(3) AN promovează participarea agenţilor economici din domeniul nuclear la activităţile pe profilul de activitate şi la cele care se desfăşoară sub egida AIEA. 

Dep.Ioan Bivolaru


	În acord cu art. 6 şi 16 şi cu atribuţiile propuse pentru AN.

	20. 
	CAPITOLUL V

Controlul activităţilor nucleare


	Nemodificat
	

	21. 
	Art. 12. – Comisia Naţională pentru Controlul Activităţilor Nucleare, denumită în continuare CNCAN, aflată în coordonarea Ministerului Apelor şi Protecţiei Mediului, este autoritatea naţională competentă în domeniul reglementării, autorizării şi controlului activităţilor nucleare desfăşurate în România. 


	Nemodificat
	

	22. 
	Art. 13. - Pentru asigurarea controlului materialelor nucleare şi radioactive sau al combustibilului nuclear, în cazul în care agentul economic deţinător este în stare de faliment declarată, Guvernul poate decide, în condiţiile prezentei ordonanţe, transferul acestora la un agent economic român autorizat de CNCAN. 


	Nemodificat
	

	23. 
	Art. 14. – CNCAN acordă autorizaţii titularilor de instalaţii nucleare în urma verificării calităţii de "proprietar", "utilizator" sau "operator", după caz, a acestora şi face menţiuni în acest sens în cuprinsul autorizaţiei. 


	Nemodificat
	

	24. 
	CAPITOLUL VI

Consiliul naţional pentru energie nucleară


	10.Titlul capitolului VI va avea următorul cuprins:

CAPITOLUL VI

Agenţia Nucleară


	In acord cu propunerea de la art.61.

	25. 
	Art. 15. - (1) În vederea armonizării politicilor în domeniul nuclear şi monitorizării implementării PNN se constituie, în subordinea primului-ministru, Consiliul naţional pentru energie nucleară, denumit în continuare CNEN. 

(2) CNEN este alcătuit din reprezentanţi ai următoarelor ministere cu atribuţii în domeniul nuclear: 

a) Ministerul Industriei şi Resurselor;

b) Ministerul Educaţiei şi Cercetării – ANEA; 

c) Ministerul Apelor şi Protecţiei Mediului – CNCAN; 

d) Ministerul Sănătăţii şi Familiei; 

e) Ministerul de Interne; 

f) Ministerul Apărării Naţionale;

g) Ministerul Afacerilor Externe. 


	11.Articolul 15 va avea următorul cuprins:

Art. 15. – AN este organ de specialitate al administraţiei publice centrale, cu personalitate juridică, în subordinea primului-ministru şi are ca principal obiect de activitate acordarea de asistenţă tehnică de specialitate Guvernului în formularea politicii în domeniul nuclear, precum şi promovarea şi monitorizarea activităţilor nucleare în România.


	In acord cu Legea nr. 61/1974 cu privire la desfăşurarea activităţilor în domeniul nuclear din România, care nu a fost abrogată în totalitate, pentru a se da posibilitatea creării unui organism responsabil cu promovarea activităţilor nucleare.

	26. 
	Art. 16. - CNEN are următoarele atribuţii:

a) avizarea strategiei de dezvoltare în domeniul de acţiune, a PNN şi monitorizarea acestora pe componentele organizatorice, tehnice şi financiare; 

b) aprobarea programelor sectoriale pe termen scurt, mediu şi lung;

c) promovarea cercetării-dezvoltării în domeniul utilizării energiei nucleare în scopuri paşnice; 

d) monitorizarea implementării activităţilor de utilizare a tehnicilor şi tehnologiilor nucleare în economie şi în viaţa socială, în scopul dezvoltării durabile a societăţii; 

e) aprobarea strategiilor privind pregătirea personalului de specialitate din domeniu, inclusiv a personalului de intervenţie în caz de accident nuclear şi/sau urgenţă radiologică; 

f) analizarea modernizării continue a sistemelor de protecţie fizică a obiectivelor nucleare; 

g) analizarea informărilor periodice, prezentate de CNCAN, privind securitatea instalaţiilor nucleare şi suportul tehnic naţional aferent, precum şi a celor privind garanţiile nucleare; 

h) analizarea actelor normative care reglementează domeniul nuclear şi propunerea de măsuri corective în cazul sesizării unor deficienţe de ordin legislativ; 

i) avizarea documentaţiilor privind amplasarea, construirea, transferul proprietăţii reactoarelor nucleare de     putere şi de cercetare şi a depozitelor finale de deşeuri radioactive şi de combustibil nuclear uzat, precum şi a celor privind dezafectarea reactoarelor nucleare de putere şi de cercetare;

j) urmărirea armonizării legislaţiei naţionale cu legislaţia, standardele şi recomandările internaţionale în domeniul nuclear;

k) monitorizarea sistemelor de marcare a surselor radioactive în conformitate cu cerinţele specifice internaţionale; 

l) monitorizarea punerii în aplicare a acordurilor şi tratatelor internaţionale din domeniul nuclear; 

m) aprobarea participării României la programele sau proiectele internaţionale în domeniul nuclear.
	12.Articolul 16 va avea următorul cuprins:

Art. 16. - AN are următoarele atribuţii: 

a) elaborarea Strategiei de dezvoltare a domeniului nuclear, a Planului de acţiune şi a  PNN şi monitorizarea implementării acestora pe componentele organizatorice, tehnice şi financiare;

Nemodificat

Nemodificat

Nemodificat

Nemodificat

f) analizarea modernizării continue a sistemelor de protecţie fizică a instalaţiilor nucleare şi radiologice; 

g) analizarea informărilor periodice, prezentate de CNCAN, privind securitatea instalaţiilor nucleare şi radiologice şi suportul tehnic naţional aferent, precum şi a celor privind garanţiile nucleare; 

Nemodificat

i) avizarea documentaţiilor şi urmărirea investiţiilor privind amplasarea şi construcţia reactoarelor nucleare de     putere şi de cercetare şi a depozitelor definitive de deşeuri radioactive şi de combustibil nuclear uzat, precum şi a celor privind dezafectarea reactoarelor nucleare de putere şi de cercetare;

Nemodificat

Nemodificat

Nemodificat

Nemodificat

n) monitorizarea pe componentele principale a producţiei de energie electrică de origine nucleară, de combustibil nuclear şi de apă grea.

Dep.Ioan Bivolaru


	In acord cu articolul 61 şi pentru corelare cu Legea nr.111/1996 cu modificările şi completările ulterioare.

Pentru a include această nouă atribuţie a AN.

	27. 
	Art. 17. - Secretariatul CNEN este asigurat de ANEA şi CNCAN. 


	13. Art.17 va avea următorul cuprins:

Art. 17. – (1) Patrimoniul iniţial al AN se va constitui prin preluarea patrimoniului ANEA, existent la data intrării în vigoare a prezentei legi.

(2) AN este condusă de un consiliu de administraţie, ai cărui membrii sunt reprezentanţi ai ministerelor cu atribuţii în domeniul nuclear.

(3) Preşedintele AN este numit şi revocat prin decizie a primului-ministru.

Dep.Ioan Bivolaru

Dep.Sandu Ion Florentin


	In acord cu modificarea propusă de creare a AN în loc de CNEN, prin acest capitol, se prevede modul de alegere a conducerii acestei agenţii, reprezentativ pentru promovarea domeniului nuclear.

	28. 
	
	14. După articolul 17, se introduc patru articole noi, articolele 171, 172, 173 şi 174 cu următorul cuprins:

Art. 171. – AN îşi desfăşoară activitatea potrivit structurii organizatorice şi regulamentului propriu de organizare şi funcţionare, care se aprobă prin hotărâre a Guvernului. 

Art. 172. – Bugetul de venituri şi cheltuieli al AN se aprobă în condiţiile legii.

Art. 173. – Cheltuielile curente şi de capital al AN se finanţează de la bugetul de stat.

Art. 174. – Cheltuielile curente şi de capital cuprind categoriile de cheltuieli necesare finanţării activităţilor privind funcţionarea agenţiei pentru îndeplinirea atribuţiilor ce îi revin.

Dep.Ioan Bivolaru

Dep.Sandu Ion Florentin


	Pentru a crea AN nivelul de decizie şi bugetul propriu necesar pentru a-şi exercita atribuţiile ce-i revin potrivit acestei legi.

	29. 
	Art. 18. – Pentru exercitarea atribuţiilor sale CNEN poate decide constituirea unor comisii de experţi din cadrul instituţiilor naţionale cu responsabilităţi în domeniu. 


	15. Articolul 18 va avea următorul cuprins:

Art. 18. - Pentru executarea unor activităţi de specialitate, AN poate angaja experţi din cadrul ministerelor sau al  institutelor naţionale cu responsabilităţi în domeniul nuclear. 

Dep.Ioan Bivolaru


	Pentru a introduce , corelat cu art.61, agenţia şi modificările corespunzătoare.

	30. 
	CAPITOLUL VII

Sursele de finanţare privind promovarea activităţilor din domeniul nuclear


	Nemodificat
	

	31. 
	Art. 19. – Promovarea activităţilor din domeniul nuclear se face pe baza surselor de finanţare rezultate din: 

a) fonduri de la bugetul de stat; 

b) fonduri din activităţi de producţie şi servicii în domeniul nuclear;

c) fonduri atrase de la agenţii economici cu capital de stat, mixt sau privat;

d) fonduri provenite din cooperări în cadrul proiectelor şi/sau programelor internaţionale; 

e) alte fonduri constituite conform legii. 


	Nemodificat
	

	32. 
	Art. 20. – Ministerele, precum şi agenţii economici, care au responsabilităţi sau desfăşoară activităţi specifice în domeniu, vor prevedea în bugetul anual propriu fonduri privind promovarea activităţilor nucleare. 


	Nemodificat
	

	33. 
	Art. 21. – Ministerul Educaţiei şi Cercetării va cuprinde în bugetul anual propriu fonduri pentru finanţarea programelor de cercetare-dezvoltare privind promovarea şi utilizarea energiei nucleare. 


	Nemodificat


	

	34. 
	CAPITOLUL VIII

Dispoziţii tranzitorii şi finale


	Nemodificat
	

	35. 
	Art. 22. - (1) Organizarea şi funcţionarea CNEN se stabilesc prin hotărâre a Guvernului în termen de 30 de zile de la data intrării în vigoare a prezentei ordonanţe. 

(2) Consiliul interministerial pentru energie atomică îşi încetează activitatea la data intrării în vigoare a hotărârii Guvernului prevăzute la alin. (1). 


	16. Aliniatul (1) al articolului 22 va avea următorul cuprins :

Art. 22. - (1) Regulamentul de organizare şi funcţionare al AN se stabileşte prin hotărâre a Guvernului în termen de 30 de zile de la data intrării în vigoare a prezentei legi. 

Nemodificat

Dep.Ioan Bivolaru

Dep.Doru Dumitru Palade


	Pentru a folosi denumirea propusă prin art.61 şi 171.

	36. 
	Art. 23. - Pe data intrării în vigoare a prezentei ordonanţe, Legea nr. 61/1974 cu privire la desfăşurarea activităţilor în domeniul nuclear din România, publicată în Buletinul Oficial, Partea I, nr. 136 din 2 noiembrie 1974, Legea nr. 6/1982 privind asigurarea calităţii obiectivelor şi instalaţiilor nucleare, publicată în Buletinul Oficial, Partea I, nr. 106 din 20 noiembrie 1982, precum şi orice alte dispoziţii contrare se abrogă.


	Nemodificat
	

	37. 
	
	Art.II Ordonanţa Guvernului nr.7/2003 privind utilizarea în scopuri exclusiv paşnice a energiei nucleare, publicată în Monitorul Oficial al României, Partea I,

nr.59 din 1 februarie 2003, cu modificările şi completările aduse prin prezenta lege se republică în Monitorul Oficial al României, Partea I, dându-se textelor o nouă numerotare.


	Pentru a prevedea dispoziţia de republicare.


                                  PREŞEDINTE,                                                                                 SECRETAR,

                                    István Antal                                                                                   Cristian Buzea

